

**II LISA**

**Liikmesriikide ametiasutustele, ettevõtetele ja kodanikuühiskonnale soovitatavad meetmed**

|  |
| --- |
| **Liikmesriikide ametiasutusi kannustatakse tegema järgmist:**   * Metsade raadamist ja metsade seisundi halvenemist käsitlevate riiklike strateegiate ja tegevuskavade väljatöötamine, sealhulgas:   + teadlikkuse suurendamise kampaaniad ja suhtlus asjaomaste ettevõtetega;   + vabatahtlikud kohustused teatise eesmärgi toetuseks, eriti seoses ELi nõudluse vähendamisega toodete järele, mis pärinevad metsade raadamise ja metsade seisundi halvenemisega seotud tarneahelatest;   + tegevused tarneahelate läbipaistvuse toetuseks. * Partnerriikide toetamine järgmises:   + asjakohaste poliitiliste ja seadusandlike raamistike edasiarendamine;   + innovaatiliste rahastamisvahendite, näiteks roheliste võlakirjade täiustamine;   + ökosüsteemi teenuste eest tasumise süsteemide parandamine;   + riikide pangandussektorite julgustamine, et neis toetataks investeeringuid säästvasse põllumajandusse, metsandusse ja taristusse. * Arengukoostöö raames:   + selle tagamine, et rahalised toetused ei aitaks kaasa raadamisele ega metsade seisundi halvenemisele;   + säästvale põllumajandusele, agrometsandusele, agroökoloogiale ning teistele kliimamuutuste suhtes vastupanuvõimelistele/ökoloogilistele põllumajanduse meetoditele, sealhulgas väiketalunikele antava toetuse suurendamine, et tagada põllumajanduse ja metsanduse väärtusahelate säästvus;   + toetus metsakaitsealadele, säästvale metsamajandusele ning halvenenud metsade seisundi taastamiseks tehtavatele pingutustele, sealhulgas metsastamisele ja taasmetsastamisele;   + põlisrahvaste ja kohalike kogukondade õiguste toetamine ning maa haldamise ja õiguskaitse parandamine. * Jätkuv mitmepoolne suhtlus teiste riikide ja peamiste sidusrühmadega, näiteks mitmepoolsete keskkonnalepingute ning selliste poliitiliste protsesside ja foorumite raames nagu ÜRO ametid ja komiteed, et toetada kindlate kohustuste ning sätete vastuvõtmist ja rakendamist raadamise ning metsade seisundi halvenemise peatamiseks. * Säästvaid väärtusahelaid käsitlevate, eriti raadamisega seotud sätete kaubanduslepingutesse lisamise jätkuv tõhustamine OECD ja teiste asjaomaste foorumite kontekstis. * Raadamise ja metsade seisundi halvenemise peatamisega seotud teadusuuringutele ja innovatsioonile riiklike ja ELi rahastamisprogrammide kaudu kaasa aitamine. * Rahvusvahelise kahepoolse koostöö toetamine asjaomaste uurimisasutuste ning raadamise ja metsade seisundi halvenemisega tegelevate organisatsioonidega. |
| **Ettevõtjaid kannustatakse tegema järgmist:**   * Vabatahtlike kohustuste võtmine teatise eesmärgi toetuseks, eriti seoses metsade raadamise ja metsade seisundi halvenemisega seotud tarneahelatest pärit toodete kasutamise vähendamisega ning tarneahela läbipaistvuse edendamisega. * Raadamisega seotud kaalutluste lisamine ettevõtte sotsiaalse vastutuse / vastutustundliku ettevõtja käitumise meetmetesse. * Säästvate maakasutustavade ja metsadele avalduva surve vähendamise suunalise progressi toetamine. * Säästvasse metsamajandusse, halvenenud metsamaastike ja ökosüsteemide seisundi taastamisse ja taasmetsastamisse tehtavate investeeringute toetamine. * Põlisrahvaste ja kohalike kogukondade õiguste jõustamiseks tehtavate pingutuste tõhustamine, muu hulgas maa ja metsa omandiõiguste ning tööõiguste alal. * Aktiivne pühendumine integreeritud piiriülestele metsade raadamise ja seisundi halvenemise peatamise meetmetele ning nende rakendamine. * Koostöö ja partnerluse tihendamine rahvusvaheliste tooraineorganitega ning oluliste algatuste ja peamiste sidusrühmadega, et võidelda metsade raadamise ja seisundi halvenemise vastu. * Selle tagamine, et investeeringud ei aitaks kaasa raadamisele ega metsade seisundi halvenemisele, ning läbipaistvuse suurendamine. * Teatise eesmärkide täitmise seisukohast otseselt olulistes valdkondades teadusuuringutele ja innovatsioonile antava toetuse suurendamine ning järelevalve ja jälgitavuse vahendite ulatuslikum kasutamine kogu tarneahelas. |
| **Kodanikuühiskonda kannustatakse tegema järgmist:**   * Oma võrgustike rakendamine raadamise ja metsade seisundi halvenemisega seotud teadlikkuse parandamiseks ning käesoleva teatise eesmärkide toetamiseks. * Põlisrahvaste ja kohalike kogukondade õiguste kaitse toetamine, sealhulgas maa ja metsa omandiõiguste osas, toetades spetsiaalseid asutusi, kodanikuühiskonna organisatsioone, inim- ja maaõiguste kaitsjaid ja osalusprotsesse ning pakkudes oskusteavet ja jagades parimaid tavasid. * Aktiivne osalemine integreeritud piiriülestes metsade raadamise ja seisundi halvenemise peatamise meetmetes. * Jätkuv teadlikkuse parandamine metsade raadamise ja seisundi halvenemise teemadel kõigil asjakohastel rahvusvahelistel foorumitel. * Investeeringutega seotud läbipaistvusele kaasaaitamine. * Tarneahelate jälgitavusele ja läbipaistvusele kaasaaitamine. |